Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: szóló jogszabályok. Az államháztartásról szóló 1992. évi XXXVIII. törvény (Áht.)
Paragraph Index: 1893

4. A Finanszírozási Programok Főosztályának feladatai és felelőssége A főosztály feladatai és felelőssége: - az Európai Uniós pénzügyi eszközök (a folyamatban lévő PHARE, illetve az Átmeneti Támogatás, a Schengen Alap, a TEN-T, a Kohéziós Alap) felhasználásával kapcsolatos stratégiai tervezési, előkészítő, tervezési, lebonyolítási munkát koordinálja/végzi, - a közlekedési projektekkel kapcsolatosan koordinálja a Kohéziós Alap igénybevételéhez szükséges hazai társfinanszírozás megteremtését, - javaslatot dolgoz ki a közlekedési ágazat tekintetében a KA keretstratégiára, az Infrastruktúra Szabályozási Főosztály és a Hálózati Infrastruktúra Főosztály bevonásával, - előkészíti, lebonyolítja és adminisztrálja a közlekedési projektekkel kapcsolatos forrásbevonást nemzetközi fejlesztési intézményekkel, illetve hazai és külföldi pénzintézetekkel együttműködve, - elvégzi az Európai Unió Phare, Schengen Alap, Átmeneti Támogatás, TEN-T Támogatás és Kohéziós Alap pályázatba befogadott projektekkel kapcsolatos monitoring feladatokat, beleértve a MEMOR és Egységes Monitoring Informatikai Rendszer (EMIR) működtetését a közlekedési projektekre vonatkozóan, - elkészíti a támogatási konstrukciókkal és a forrásbevonással kapcsolatosan szükséges jelentéseket az Európai Bizottság különféle szervezetei, a magyar kormány, és a Gazdasági és Közlekedési Minisztérium illetékes vezetői részére az előírt időpontokban, valamint gondoskodik az egyéb, különféle egyedi információs igények kielégítéséről, - a rendszeres és egyedi ellenőrzési feladatok elvégzésében segíti az ellenőrzési feladatokat végző különféle külföldi és hazai szervezeteket (KEHI, ÁSZ, EU stb.); - véleményezési joga van a tárca költségvetési illetékességébe tartozó intézmények nemzetközi fejlesztési intézményektől történő hitelfelvételében, - a Főosztály tagot delegál a Szektor Monitoring Albizottságba, a Kohéziós Alap Monitoring Bizottságba, valamint az FKTB Kohéziós Alap Pénzügyi Albizottságába. Szakértőként részt vesz a Központi Monitoring Bizottság munkájában, - a hazai költségvetés tervezése érdekében vagy a projektek megvalósítása során egyéb okból szükséges pénzügyi kimutatások és előrejelzések kidolgozása és azok továbbítása a KA IH és KH felé, - Kohéziós Alap segélykonstrukcióval kapcsolatos tárcaszintű tervezés koordinációja, 2006/94. szám - javaslatot tesz a közlekedési ágazaton belül – az Infrastruktúra Szabályozási Főosztály és a Hálózati Infrastruktúra Főosztály bevonásával – a KA-ból finanszírozásra ajánlott projektek listájára, - az EU bizottsághoz benyújtandó támogatási kérelmek összeállítása, - gondoskodik a projektek előkészítéséhez és végrehajtásához szükséges valamennyi dokumentum elkészíttetéséről és független szakértő által elvégzett minőség ellenőrzéséről, - a projektek megvalósítása során felmerülő költségek szükségességének, elszámolhatóságának igazolása, a költségek igazolásához szükséges dokumentumok ellenőrzése, - a végrehajtást akadályozó problémák felderítése elemzése és a megoldást célzó intézkedések kidolgozása, megvalósítása a KA IH-val együttműködésben, - a tárca költségvetési illetékességébe tartozó intézmények nemzetközi fejlesztési intézményektől történő hitelfelvételének véleményezése, - a tárca szakterületeinek projektjeihez kapcsolódó nemzetközi hitelfelvételek előkészítése, - az EU-s társfinanszírozással megvalósuló közlekedési fejlesztési projektek finanszírozásával kapcsolatos minisztériumi álláspont kialakításának koordinálása a nemzetközi szakmai szervezetekkel (EU, CEMT, AIPCR), - az EU-s forrásból megvalósuló közlekedés-fejlesztési programokkal kapcsolatos tárcaálláspont kialakítása és a tárcaképviselet ellátása, szükség esetén bevonva az Infrastruktúra Szabályozási Főosztályt és a Hálózati Infrastruktúra Főosztályt, - a Közbeszerzési Tenderek előkészítése (a tevékenység az 1/2004. (I. 5.) Korm. rendelet 28. §-a értelmében delegálható a Lebonyolító Testületekre illetve a kedvezményezettre a Támogatási Szerződés alapján, ezen esetben az irányítás/ellenőrzés feladata marad a Közreműködő Szervezetnél), - a projektek megvalósításához szükséges közbeszerzési eljárások lefolytatása (tevékenység delegálható, mint előbb). A KA projektek megvalósításával kapcsolatos szerződéskötések előkészítése, megkötése a Lebonyolító testületekkel ill. kedvezményezettekkel (tevékenység delegálható, mint előbb), - felügyeli a projektek fizikai megvalósulását, e tevékenység ellátása során szükség esetén külső, független szakértőt is bevonhat, - projektek utóértékelése, - rendszeres és eseti adatszolgáltatás készítése a végrehajtásról, - az EMIR rendszerben naprakész, az előkészítési és lebonyolítási, adatok rögzítése, - pénzügyi lebonyolítás koordinálása, - tartalmi és pénzügyi számlaellenőrzés, - fizetési megbízások kiállítása, ellenőrzése, továbbítása a Magyar Államkincstár felé az átutalás elvégzése céljából, - az EMIR rendszerben a pénzügyi menedzseri funkciók ellátása, - részvétel az EU pénzügyi alapok kezelésével kapcsolatos pénzügyi szabályozási munkában, 2006/94. szám - folyamatosan figyeli a projektek előkészítése és végrehajtása során a megállapodás szerinti, illetve előírt műszaki és pénzügyi mutatók/követelmények alakulását, - koordinálja az ellenőrző szervezetek és a kivitelezők munkáját, és részt vesz a projektek helyszíni műszaki /pénzügyi ellenőrzésében, - előkészíti, koordinálja és továbbítja a Kohéziós Alap Monitoring Bizottság részére meghatározott időközönként készítendő projekt előrehaladási jelentéseket a projekt végrehajtók részére előírt kötelező jelentésszolgálati rendszer, valamint a helyszíni ellenőrzések adatai alapján, - koordinálja a Kohéziós Alap közlekedési területének adatszolgáltatását a Központi Monitoring bizottság részére, - segítséget nyújt és koordinálja az Európai Unió illetékes szervezetei, valamint a hazai illetékes szervezetek által végzendő ellenőrzések, valamint auditálás elvégzését, - koordinálja és továbbítja az egységes adatszolgáltatást a Főosztály részéről, - koordinálja az EMIR rendszerben a vonatkozó feladatokat, - ellenőrzi és összesíti az időközi lehívások adatait, és megküldi az IH részére.

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes